Di tazwara d d-nini ayen yellan daxel n iwfusen, deg uwfus amezwaru, nufa-d unuɣen d tugniwin d tid id xedmen s tselkimt d tiḥeqqaniyin i d-iwwin s wallal n camramaca macci s watas, ma deg uwfus wis sin nufa-d tugniwin d unuɣen d tid i d-xedmen s tselkimt, anect-a dayen igerrzen nezah, acku anelmad amecṭuḥ ilaq-s tugniwin yecban tigi, deg uwfus amezwaru smarsen iḍrisen d iɣuzfanen, ma deg uwfus wis sin smarsen iḍrisen s talɣa n udiweni (B.D), d ayagi i yelhan i yinelmaden i tikelt tamenzut ara lemden tutlay d tawwil n (B.D) ara d-yaf unelmad iman-is ugar, ad yefhem aṭas n tɣawsiwin acku tella taywalt, ma d lixsas yellan deg uwfus amezwaru s yiḍrisen iɣuzfanen, anelmad ur yesin ara agemmay, ur yezri ara amek ad yessusru isekkilen aken iwata, amek ara yisin ad iɣer aḍris s lekmal-is.